Sifilis

Sifilis, penyakit raja singa atau abilah Feringgi merupakan penyakit kelamin yang disebabkan oleh satu bakteria yang bernama Treponema pallidum. Ia disebar melalui hubungan seks sama ada secara mulut, dubur dan faraj, namun terdapat juga kes sifilis disebar dari seorang ibu kepada anak dikandung semasa kehamilan.

Sifilis diyakini telah menjangkit sebanyak 12 juta orang di seluruh dunia pada tahun 1999, di mana lebih 90% kes terjadi di negara-negara membangun. Penurunan kes secara dramatis selari dengan perkenalan penisilin di seluruh dunia pada 1940-an, namun angka jangkitan kembali meningkat sejak abad ke-21 di banyak negara, terkadang muncul sekaligus dengan virus kurang imun manusia sebahagiannya disebabkan amalan seks tidak selamat dan penurunan penggunaan perlindungan saat melakukan kegiatan sedemikian.

Tanda gejala

Tahap 
Siflis terdiri daripada tahap primer, sekunder, pendam dan tertier serta wujud dalam kecacatan kelahiran kerana dijangkiti daripada ibu kandung.

Perawatan

Sejarah 
Asal-usul sifilis tidak diketahui. Dari dua hipotesis utama, satu di antaranya mengusulkan bahwa sifilis terbawa ke Eropah oleh awak kapal yang kembali dari pelayaran Christopher Columbus ke benua baru Amerika, hipotesis lainnya menyebutkan bahwa sifilis sudah ada sebelumnya di Eropah, tetapi tidak dikenali. Ini disebut sebagai hipotesis "Columbus" dan "pra-Columbus" secara berurutan, bahkan hipotesis ini sangat didukung oleh bukti yang ada.

Catatan tertulis dari kejadian luar biasa sifilis di Eropah terjadi pada 1494/1495 di Napoli, Itali, ketika ia diserang askar-askar Perancis; penyakit ini diperhatikan mula muncul sejak beredarnya pasukan Perancis yang kembali lalu penyakit ini mula digelar ramai sebagai "penyakit Perancis" atas tanggapan bahawa mereka yang bertanggungjawab menyebarkan wabak tersebut. Bahkan, penderitaan dibawa penyakit ini sering menjadikan ia dinamakan masyarakat setempat sempena musuh-musuh mereka: orang Belanda menggelarkan penyakit ini "cacar Sepanyol" (de Spaanse ziekte) manakala bangsa Turki dulu menggelar ia "penyakit Kristian" atau "penyakit Frank" (Frenk hastalığı). Pada 1530, nama "sifilis" pertama kali digunakan oleh doktor dan penyair Itali Girolamo Fracastoro sebagai judul puisi bahasa Latin dikaryakan beliau yang menggambarkan kerosakan akibat penyakit sifilis di negerinya.

Terdapat catatan bahawa penyakit ini tiba di alam Melayu dengan kedatangan orang Portugis ke Kesultanan Melaka pada awal abad ke-16. Sejarawan Peter Boomgaard turut mengkaji ada butiran yang menggambarkan mirip penyakit ini berikutan suatu perkahwinan seorang gadis tempatan dengan seorang pembesar Palembang dalam Sejarah Melayu serta dalam Babad Tanah Jawi di mana Wijaya raja Majapahit diceritakan gering menghidap penyakit sama - nama raja singa ꦫꦗ​ꦱꦶꦔ sebagai nama lain penyakit ini pertama kali diterangkan dalam babad tersebut.

Rujukan

Pautan luar 
 

Penyakit kelamin
Penyakit dan gangguan
WPPER